钦定古今图书集成/明伦汇编/闺媛典/第110卷 > 皇清十六 > 昝弘祖妻阮氏
## 钦定古今图书集成/明伦汇编/闺媛典/第110卷 > 皇清十六 > 昝弘祖妻阮氏

按《怀宁县志》：“阮氏，诸生昝弘祖妻。生长望族，娴习书史。事翁及继姑，克修妇道，躬亲操作，备历艰苦。乙酉，叛师屠皖，时弘祖游学吴下，氏仓皇无措，堕眢井中。贼缒卒缚出，挟之行，氏抗声大骂，宁死不受辱！贼怒甚，氏急投门外塘中。贼追，以长矛刺之，将死。及夜半，见一神人掖入室中，顷之渐甦。时家人奔散，绝粒七” 日。氏父士镦入城探女存亡，邻妪告曰：“死于塘矣。” 及至室中，忽闻呻吟声，惊呼之，得见。视其体肤，无寸完弘。祖闻城变还家，得全伉俪。氏自此茹素唪经，有再生之感。相夫训子，一遵礼法，闺阁尊为母师。生二子。长霨林，为会稽令；次茹颖，康熙壬辰进士。